EMAIL TEMPLATE

**Subject:** SNAP Estra di COVID di Massachusetts ta Tirmina dia 2 di marsu di 2023

**Body:**

Olá (add who you are sending to),

Duranti COVID, agregadus familiar di Massachusetts ten stadu ta resebe binifísius estra di Prugrama di Asisténsia Nutrisional Suplementar (SNAP). Un ason risenti di guvernu federal ta kaba ku kes binifísius adisional di COVID.

**Últimu pagamentu estra di COVID SNAP ta ser dia 2 di Marsu di 2023.**

Desdi abril di 2020, kes pagamentu estra (peloménus $95) podu na kartons EBT na inísiu di kada mês.

A partir di mês di abril, bu agregadu familiar ta resebe un pagamentu di SNAP. Kel montanti é bu binifísiu mensal normal. Bu pode resebe bu montanti normal na DTA Connect ô obi kes informason sobri bu kazu através di txoma pa 877-382-2363.

Kes binifísius ka uzadu di SNAP ta kontinua di mês pa mês. Lenbreti pa [muda PIN na bu karton EBT](http://www.mass.gov/protectyourebt) rigularmenti pa proteje bus binifísius.

**Modi ki N pode tra másimu pruveitu di nha SNAP?**

Binifísius másimu di SNAP é:

|  |  |
| --- | --- |
| Tamanhu di agregadu familiar  | Binifísiu Másimu Mensal di SNAP  |
| 1  | 281$  |
| 2  | 516$  |
| 3  | 740$  |
| 4  | 939$  |
| 5  | 1 116$  |
| 6  | 1 339$  |
| 7  | 1 480$  |
| Kada pesoa adisional  | + 211$  |

Si bu montanti di SNAP é más poku ki kel indikadu di riba, bu SNAP pode aumenta si bu informa DTA sobri kes kustu:

* Kustus médiku é supirior a 35 dólar pa mês pa kualker pesoa di bu agregadu familiar di SNAP ki ten 60 anu ô más ô ki é portador di un difisiénsia,
* Aumentu di kustus di abitason (renda/ipoteka), y
* Kustus di kuidadus di kriansas ô adultus difisienti (si algen na bu agregadu familiar SNAP sa ta trabadja, sa ta buska trabadju, ô na skóla).

DTA ka meste di provas sobri kes kustus li - basta bu da-s informason. Si es meste di algun prova, es ta fla-bu.

Alén di ke-la, fla DTA si bu rendimentu baxa.

**Informa DTA sobri kustus ki pode aumenta bu SNAP através di:**

* Skrebe kel informason y manda-l através di [DTA Connect](http://www.mass.gov/contactdta)
* Txoma pa Linha di Asisténsia DTA através di 877-382-2363
* Vizita un [skritóriu lokal di DTA](https://www.mass.gov/orgs/department-of-transitional-assistance/locations)
* Manda informason skritu pa kureiu pa DTA Document Processing Center, PO Box 4406, Taunton, MA 02780

Manda informason skritu pa fax pa DTA Document Processing Center, 617-887-8765

* Trabadja ku un di kes más di 100 [parserus di kumunidadi di divulgason di SNAP di DTA](https://www.mass.gov/info-details/snap-outreach-partners)

Sabe más sobri modi ki bu ta kontakta DTA através di [Mass.gov/ContactDTA](http://www.mass.gov/contactdta).

**Meste di más ajuda?**

* HIP ta torna poi dinhéru na bu karton EBT óras ki bu uza SNAP pa kunpra frutas y vejetal lokal di bendedoris agríkola HIP, ti $40, $60 ô $80 pa mês, dipendendu di tamanhu di bu agregadu familiar. Sabe Más Sobri HIP: [Mass.gov/HIP](http://www.mass.gov/HIP)
* Konsigi ajuda ku inpostu di 2022 y kualker istímulu di COVID ô Kréditu Fiskal Infantil ki bu debedu: [FindYourFunds.org](https://findyourfunds.org/)
* Ajuda ku renda ô ku ipoteka: [Mass.gov/covidhousinghelp](http://www.mass.gov/covidhousinghelp) ô txoma pa 2-1-1
* Asisténsia ku Konbustível ajuda ku pagamentu akesimentu: [Toapply.org/MassLIHEAP](https://toapply.org/MassLIHEAP) ô txoma pa 800-632-8175
* Dinhéru pa djuda paga Internet ô un konputador: [GetInternet.gov](https://getinternet.gov/), [AccedeAInternet.gov](https://accedeainternet.gov/)
* Si bu ten fidjus/sta grávida y bu ka tene rendimentu ô rendimentu baxu, bu pode konsigi binifísius di dinhéru di TAFDC. Si bu ten 65 anu ô más ô si bu ten difisiénsia y sen rendimentu ku rendimentu mutu baxu, bu pode konsigi binifísius di dinhéru di EAEDC. Sabe más y kandidata: [DTAConnect.com](http://www.dtaconnect.com/)
* Rikursus Alimentar Kumunitáriu: xamada ô mensájen di testu Project Bread’s FoodSource Linha diretu 1-800-645-8333
* Si bu ten kriansas ku ménus di 5 anu di idadi/bu sta grávida ô ta amamenta, bu pode ser ilijível pa prugrama di nutrison di WIC: [Mass.gov/WIC](https://www.mass.gov/WIC) ô txoma pa 800-942-1007
* Tudu alunus di K-12 pode resebe rifeison skolar di grasa kel anu letivu li

Sabe más: [Mass.gov/ExtraCOVIDSNAP](https://mass.gov/ExtraCOVIDSNAP)

Atensiozamenti,

(Enter who it is from here)